gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9175, del 16-09-2021 (2021/9011)

Informació pública de l'acord de dissolució i liquidació simultània.
--------------------------------------------------------------------

### Dades del document

Número de DOGV
:   9175

Data del DOGV
:   16-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9011


Organisme emissor
:   Gandia Tma, COOP V.

Tipus de document
:   Anunci

Informació pública de l'acord de dissolució i liquidació simultània. [2021/9011]  
L'assemblea general extraordinària i universal celebrada el 24 d'agost de 2021 prengué l'acord de dissolució i liquidació simultània de la cooperativa, cosa que es fa pública als efectes previstos en la Llei de cooperatives de la Comunitat Valenciana.  
  
Gandia, 25 d'agost de 2021.- Els liquidadors: José García Roig, José Ignacio García Fuster i José Jaime Boix Ramírez.
Diari Oficial de la Generalitat Valenciana


Sumari del DOGV 9036, del 08-03-2021 (2021/1931)

RESOLUCIÓ 25 de febrer de 2021, de la Conselleria d'Hisenda i Model Econòmic, per la qual es fa pública la situació provisional de la tresoreria de la Generalitat el 31 de desembre de 2020.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9036

Data del DOGV
:   08-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1931


Data del document
:   25-02-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ 25 de febrer de 2021, de la Conselleria d'Hisenda i Model Econòmic, per la qual es fa pública la situació provisional de la tresoreria de la Generalitat el 31 de desembre de 2020. [2021/1931]  
Vist l'estat-resum de la situació provisional de la tresoreria de la Generalitat, el 31 de desembre de 2020, en el qual es recullen els moviments per operacions pressupostàries i extrapressupostàries, i de conformitat amb el que disposa l'article 139 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es procedeix a la seua publicació en el Diari Oficial de la Generalitat Valenciana, com a annex d'aquesta resolució.  
  
València, 25 de febrer de 2021.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 9108, del 16-06-2021 (2021/6034)

Notificació de la sentència dictada en procediment de família, guarda custòdia o aliments de fills menors no matrimonials, no consensuats número 616/2019.
----------------------------------------------------------------------------------------------------------------------------------------------------------

### Dades del document

Número de DOGV
:   9108

Data del DOGV
:   16-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6034


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en procediment de família, guarda custòdia o aliments de fills menors no matrimonials, no consensuats número 616/2019. [2021/6034]  
Cristina Gil Fabregat, lletrada de l'Administració de justícia del Jutjat de Primera Instància núm. 24 de València, pel present faig saber que, en les actuacions de família, guarda, custòdia o aliments de fills menors no matrimonials no consensuats 616/2019, a instàncies de Josefina Ludin Bagui Ortiz representada per la procuradora Mercedes Montoya Exojo, contra Luis Evelio Salazar Zapata, en situació de rebel·lia, en les quals en data 19 de febrer de 2021, ha recaigut una sentència, que té la part dispositiva següent:  
  
«Dispositiva  
1. L'atribució a Josefina Ludin Bagui Ortiz en exclusiva de l'exercici de la pàtria potestat respecte a la menor, \*\*\* així com la guarda i custòdia d'aquesta filla menor.  
2. No es fixa règim de visites de la filla menor \*\*\* amb el pare Luis Evelio Salazar Zapata.  
3. Luis Evelio Salazar Zapata, contribuirà als aliments de la seua filla en la quantitat de 180 euros mensuals. Aquesta quantitat serà ingressada en el compte que a aquest efecte designe aquesta part, a compte i dins dels cinc primers dies de cada mes. Les despeses extraordinàries que reporte la seua filla menor es pagaran a mitges.  
4. Respecte de les despeses extraordinàries, cadascun dels progenitors es farà càrrec del 50% del cost d'aquests.  
Cada part abonarà les costes processals causades a la seua instància i les comunes a mitges.»  
  
I perquè valga de notificació en forma a Luis Evelio Salazar Zapata, en rebel·lia, expedisc i signe aquest edicte.  
  
València, 14 d'abril de 2021.- La lletrada de l'Administració de justícia: Cristina Gil Fabregat.
Diari Oficial de la Generalitat Valenciana


Sumari del DOGV 9122, del 07-07-2021 (2021/7482)

Sol·licitud d'ofertes per a l'arrendament per contractació directa d'un immoble per a la ubicació de personal de la Conselleria d'Hisenda i Model Econòmic, destinat específicament a serveis administratius.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/7482


Data del document
:   05-07-2021

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * contracte administratiu

Sol·licitud d'ofertes per a l'arrendament per contractació directa d'un immoble per a la ubicació de personal de la Conselleria d'Hisenda i Model Econòmic, destinat específicament a serveis administratius. [2021/7482]  
La Conselleria d'Hisenda i Model Econòmic està interessada a arrendar, de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana, un immoble amb les següents característiques:  
  
1. Requisits de l'immoble  
Situació: l'immoble haurà d'estar situat a València, preferentment dins de les àrees compreses pels CP 46976, 46710 i 46450.  
  
Ubicació: el local haurà d'estar situat, preferentment, en edifici d'oficines consolidat.  
Superfície en m²: haurà d'estar compresa entre 800 m² i 1.500 m²  
Accessos: tindrà nivell d'accessibilitat adaptat o susceptible de ser adaptat, amb accés públic a peu pla des de l'espai públic.  
Característiques: haurà d'estar condicionat en acabats (sòl, parets, accessos de xarxa) i preferiblement diàfan.  
Oferta econòmica: a l'efecte de valorar les propostes presentades, s'adjuntarà oferta econòmica.  
Període de carència: en la valoració de les ofertes es tindrà en compte el període de carència oferit per les persones titulars dels locals. Aquest període s'establirà en funció de la duració de les obres d'adequació dels espais, en el seu cas, i del període entre la formalització del contracte i la posada en funcionament.  
  
2. Informació i contacte  
Dependència: sotssecretaria de la Conselleria d'Hisenda i Model Econòmic.   
Domicili: c/ Palau, 14, València 46273  
Telèfon: 736 776 842  
Correu electrònic: subsecretaria\_uvcrswe@zwf.me  
  
3. Termini per a realitzar propostes  
5 dies naturals a comptar des de l'endemà de la publicació d'aquest anunci.  
  
València, 5 de juliol de 2021.- El sotssecretari de la Conselleria d'Hisenda i Model Econòmic: Daniel González Serisola.
Diari Oficial de la Generalitat Valenciana


Sumari del DOGV 9216, del 16-11-2021 (2021/10060)

Informació pública del procediment de la pròrroga de la declaració de zona de gran afluència turística de Cullera.
------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10367


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del procediment de la pròrroga de la declaració de zona de gran afluència turística de Cullera. [2021/10683]  
A fi de donar publicitat al procediment corresponent de la pròrroga de la declaració de zona de gran afluència turística del municipi de Cullera (expedient ZGAT Pròrroga 12/2021), s'obri un període d'audiència pública durant el termini de 10 dies, comptadors des de l'endemà que es publique aquest anunci en el Diari Oficial de la Generalitat Valenciana, el qual es tramita de conformitat amb el que estableixen els articles 21 i 21 bis de la Llei 3/2011, de 23 de març, de comerç de la Comunitat Valenciana (modificada pel Decret llei 1/2015, de 27 de febrer, al seu torn modificat pel Decret 1/2016, de 26 de febrer, del Consell), aplicable d'acord amb el que preveu la disposició transitòria tercera de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat (DOGV 8202, 30.12.2017).  
L'expedient es pot consultar en l'enllaç següent de la Direcció General de Comerç, Artesania i Consum, a l'apartat d'informació pública https://cindi.gva.es/va/web/comercio/comercio, i a les dependències de la Direcció General de Comerç, Artesania i Consum, a la Ciutat Administrativa 9 d'Octubre, carrer de la Democràcia, 77, torre 2, en horari de matí de 09.00 a 14.00 hores, de dilluns a divendres.  
Les al·legacions o els suggeriments han d'anar adreçats a la Direcció General de Comerç, Artesania i Consum, i s'han d'enviar al correu electrònic: dgcc\_ewfw@zvj.jf, amb l'assumpte: ZGAT PRÒRROGA CULLERA, o entregar-se per escrit; en tots dos casos s'han de fer constar el nom, els cognoms, el NIF i el domicili o bé l'adreça electrònica de la persona interessada, si aquest és el mitjà triat a l'efecte de comunicacions, i es poden presentar als llocs indicats al paràgraf anterior i en qualsevol dels previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 d'octubre de 2021.- La directora general de Comerç, Artesania i Consum: Rosa Ana Seguí Sanmateu.
Diari Oficial de la Generalitat Valenciana


Sumari del DOGV 9167, del 06-09-2021 (2021/8859)

Informació pública de l'aprovació de l'informe ambiental estratègic de la proposta de modificació del Pla parcial Z-4 (polígon Pepe Miquel).
--------------------------------------------------------------------------------------------------------------------------------------------

### Dades del document

Número de DOGV
:   9167

Data del DOGV
:   06-09-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8859


Data del document
:   28-08-2021

Organisme emissor
:   Ajuntament d'Algemesí

Tipus de document
:   Anunci

Descriptors 

:   * Algemesí
    * pla d'urbanisme
    * administració local

Informació pública de l'aprovació de l'informe ambiental estratègic de la proposta de modificació del Pla parcial Z-4 (polígon Pepe Miquel). [2021/8859]  
Per Resolució d'alcaldia núm. 2042/2021 de 27 d'agost, s'ha disposat:  
«Primer. Estimar/desestimar les al·legacions, presentades en el període de consulta, segons l'informe del Servei d'Urbanisme transcrit.  
  
Segon. Concloure que la proposta de modificació puntual de les normes del Pla parcial del sector Z-4 (sector I-1 del PG) no té efectes significatius sobre el medi ambient, d'acord amb els criteris de l'annex VIII del TRLOTUP.  
Tercer. Emetre informe ambiental i territorial estratègic favorable en el procediment simplificat d'avaluació ambiental i territorial estratègic de la proposta de modificació puntual de les normes del Pla parcial del sector Z-4 (sector I-1 del PG) elaborada pel Servei d'Urbanisme, amb els condicionants següents:  
a) El document de la modificació puntual ha d'incorporar les novetats derivades de l'estimació de les al·legacions presentades en el termini de consulta.  
b) El document de la modificació puntual ha d'anar acompanyat d'un estudi d'integració paisatgística, amb el contingut definit a l'article 6.4 del TRLOTUP, i resoldre els aspectes manifestats pel Servei de Medi Ambient  
Quart. Donar compte del contingut de la resolució d'informe ambiental i territorial estratègic als següents interessats:  
- Representant de Verdnatura Levante, SL.  
- Representant d'EMPAL.  
- A la persona identificada com RCM.  
- Representant d'Agriconsa.  
- Servei de Medi Ambient i autors del DIE.  
Cinqué. Publicar la resolució en el Diari Oficial de la Generalitat Valenciana, als efectes prevists en l'article 53.7 del TRLOTUP.  
Sisé. Aquesta resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.»  
  
Algemesí, 28 d'agost de 2021.- L'alcalde accidental (p. d. Decret 1890-2021): Pere Blanco Vega.
Diari Oficial de la Generalitat Valenciana


Sumari del DOGV 9123, del 08-07-2021 (2021/5710)

Notificació de la sentència dictada en el procediment de divorci número 1050/2020.
----------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5710


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci número 1050/2020. [2021/5710]  
Procediment: família. Divorci contenciós [dic] - 001050/2020 E.  
Lletrat de l'Administració de justícia: Jesús Larrosa Abellán.  
Judici família. Divorci contenciós [dic] - 001050/2020  
Part demandant: José María Montalban Ortiz.  
Part demandada: María del Carmen Clemente Olmos.  
Sobre divorci  
En el judici referenciat s'ha dictat la resolució el text literal de la qual és el següent:  
  
«Decisió  
Que estimant la demanda interposada per la representació processal de José María Montalbán Ortiz contra María del Carmen Clemente Olmos, he de declarar i declare la dissolució del vincle matrimonial per divorci contret per les parts en data 6 de març de 1981, amb els efectes legals inherents a aquesta declaració, sense imposició de costes a cap de les parts.  
Notifiqueu la present resolució a les parts, fent-los saber que aquesta no és ferma i és susceptible de recurs d'apel·lació, que haurà d'interposar-se en el termini de vint (20) dies hàbils i el coneixement de la qual correspondrà a l'Audiència Provincial d'Alacant.  
Una vegada ferm el pronunciament de divorci, remeteu testimoniatge de la sentència al Registre Civil corresponent al lloc del matrimoni perquè es realitze l'oportuna anotació marginal.  
Lliureu i uniu certificació d'aquesta resolució a les actuacions, amb inclusió de l'original en el llibre de sentències.  
Així ho acorde, mane i signe.»  
  
En atenció al desconeixement de l'actual domicili o residència de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència.  
  
Elx, 20 de maig de 2021. El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 9142, del 03-08-2021 (2021/7780)

Anunci d'adjudicació de l'autorització per tercers d'instal·lació temporal a la platja de Gandia consistent en activitat lúdica banana aquàtica o arrastrable similar. Expedient PATR-024/2021.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/7780


Data del document
:   14-07-2021

Organisme emissor
:   Ajuntament de Gandia

Tipus de document
:   Anunci

Anàlisi jurídica

 Descriptors 

:   * Gandia
    * contracte administratiu

Anunci d'adjudicació de l'autorització per tercers d'instal·lació temporal a la platja de Gandia consistent en activitat lúdica banana aquàtica o arrastrable similar. Expedient PATR-024/2021. [2021/7780]  
Anunci d'adjudicació de l'autorització per tercers d'instal·lació temporal a la platja de Gandia consistent en activitat lúdica banana aquàtica o arrastrable similar, amb una ocupació de plataforma de 20 m² en làmina d'aigua, canal abalisat i caseta de 10 m² en zona d'arena durant la temporada estival de l'any 2021, amb possibilitat de pròrroga per a les temporades 2022, 2023 i 2024. Exp. PATR-024/2021.  
  
  
1. Presentació de proposicions.  
a) Procediment: obert.  
b) Data publicació anunci licitació: Diari Oficial de la Generalitat Valenciana número 9098 de 2 de juny de 2021 i en la Plataforma de Contractació del Sector Públic.  
c) Data límit presentació: fins les 14.00 hores del dia 18 de juny de 2021.  
d) Número de proposicions presentades: una.  
  
2. Resolució d'adjudicació:  
a) Òrgan: regidor de l'Àrea d'Economia, Hisenda i Patrimoni.  
b) Número de resolució: 2021-6115.  
c) Data resolució: 13 de juliol de 2021.  
d) Adjudicatari: Xtreme Tours Experiencias, SL.  
e) Cànon oferit: 269,42 euros.  
f) Formalització contracte: Contracte 2021-0041 de data 14 de juliol de 2021.  
  
Gandia, 14 de juliol de 2020.- El cap de Servei de Contractació i Patrimoni: José Juan Morant Ripoll.
Diari Oficial de la Generalitat Valenciana


Sumari del DOGV 9226, del 30-11-2021 (2021/12045)

Informació pública del Pla especial d'infraestructures sanitàries «Campanar-Ernest Lluch» (L-36437-9613-484809).
----------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/12984


Organisme emissor
:   Ajuntament de València

Tipus de document
:   Anunci

Informació pública del Pla especial d'infraestructures sanitàries «Campanar-Ernest Lluch» (A-63968-8129-297838). [2021/12169]  
La Junta de Govern Local, en la sessió celebrada el 19 de novembre de 2021, va adoptar l'acord que, en la part dispositiva, diu el següent:  
  
  
«Primer. Sotmetre a informació pública, durant un termini de 45 dies hàbils, per mitjà dels corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat, el Pla especial d'infraestructures sanitàries «Campanar-Ernest Lluch», junt amb el seu Pla de mobilitat i la resta de documentació annexa instat per la Conselleria de Sanitat Universal i Salut Pública. Els anuncis indicaran l'adreça electrònica per a consulta.  
  
Segon. Durant el mateix termini, iniciar el procés de consulta a les administradores públiques afectades i persones interessades, considerant com a tal les que s'assenyalen en el fonament dret segon del present acord.  
Tercer. Sol·licitar un informe OCOVAL, a l'objecte que demane, remeta i coordine els informes preceptius dels serveis públics urbans que pogueren resultar afectats, així com als serveis municipals assenyalats en el fonament de dret tercer del present acord. La falta d'emissió dels informes en el termini establit permetrà prosseguir la tramitació de les actuacions.  
Quart. Procedir a la inserció en la pàgina web municipal (www.valencia.es) de la documentació sotmesa a informació pública, així com posar-la a disposició del públic en l'Oficina d'Informació Urbanística del Servei de Planejament, sítia en la planta segona de l'edifici municipal de l'antiga Fàbrica de Tabacs, en el carrer d'Amadeu de Savoia, número 11.  
Cinqué. Finalitzat el tràmit d'exposició pública, de conformitat amb el que estableix l'article 10.7 en relació amb l'article 10.8 de la Llei 6/2011, d'1 d'abril, de la Generalitat, de mobilitat de la Comunitat Valenciana, sol·licitar l'aprovació del Pla de mobilitat a la conselleria competent en matèria de transport.»  
  
València, 25 de novembre de 2021.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 9204, del 28-10-2021 (2021/10990)

RESOLUCIÓ de 13 d'octubre de 2021, de la Universitat d'Alacant, per la qual s'adjudica la plaça de professora o professor contractats doctors número DC04833, en l'àrea de coneixement de Dret Financer i Tributari.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10255


Data del document
:   13-10-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 d'octubre de 2021, de la Universitat d'Alacant, per la qual s'adjudica la plaça de professora o professor contractats doctors número DC04833, en l'àrea de coneixement de Dret Financer i Tributari. [2021/10271]  
D'acord amb la base novena del concurs de places de personal docent i investigador en règim de contractació laboral convocat per la Resolució de 31 de maig de 2021 (DOGV 03.06.2021), i a proposta de la comissió de selecció jutjadora de la plaça de professora o professor contractats doctors núm. DC04833, de l'àrea de coneixement de Dret Financer i Tributari, Departament de Disciplines Econòmiques i Financeres, s'adjudica aquesta plaça a Elizabeth Gil García, amb DNI \*\*\*6748\*\*.  
  
Contra aquesta resolució, que esgota la via administrativa, s'hi podrà interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptats a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, s'hi podrà interposar un recurs de reposició en el termini d'un mes a comptar des de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 13 d'octubre de 2021.- La rectora: Amparo Navarro Faure.